राष्ट्रीय पुरस्कार विजेता फिल्म निर्देशक मधुर भंडारकर की आने वाली फिल्म ‘इंदु सरकार’ का ट्रेलर रिलीज हो चुका है। यह फिल्म अगामी 28 जुलाई को रिलीज हो रही है। पिछले दिनों ही इस फिल्म का नया पोस्टर भी रिलीज किया गया था। जिसमें नील नितिन मुकेश हूबहू संजय गांधी लग रहे थे। मधुर की फिल्में अक्सर हकीकत को बयां करती हुई कहानी होती है। इंदु सरकार में भी मधुर ने हकीकत की कहानी को रूपहले परदे पर पेश किया है, जो देश में इमरजेंसी के दौरान की एक कहानी है। ट्रेलर शुक्रवार शाम को जारी किया गया।